Shaun the Sheep

Shaun the Sheep ("Shaun si Biri-Biri") ialah sebuah siri animasi gerak pegun United Kingdom. Ia siri sempalan berdasarkan suatu watak yang tampil dalam filem pendek A Close Shave dari siri Wallace and Gromit arahan Nick Park (1995),

Siri ini mula ditayangkan di United Kingdom dalam blok CBBC saluran BBC One pada 5 Mac 2007; sebanyak lima siri 150 episod berdurasi 7 minit setiap satu keseluruhannya telah disiarkan di 180 buah negara serata dunia. Siri keenam ia mula ditayangkan di Netflix dengan tajuk Adventures from Mossy Bottom. Malaysia di siarkan dalam saluran TV3.

Plot 
Shaun, seekor biri-biri dan kawanannya di suatu ladang utara England cuba menghilangkan rasa bosan mereka dengan mendekati keanehan dibawa manusia yang memilik mereka.

Barisan watak 

 Shaun (kesan bunyi seperti embek disumbangkan Justin Fletcher) - seekor biri-biri jantan protagonis siri. Ia ketua kawanannya yang licik dan nakal. Watak ini pertama kali muncul di filem pendek A Close Shave.
 The Farmer ("Si Petani", lakonan Jacob Hurr) - pemilik ladang yang tidak acuh sebarang keanehan yang barangkali berlaku di ladangnya.
 Bitzer (kesan bunyi seperti salakan disumbangkan John Sparkes) - anjing gembala jantan si petani yang memandu kawanan tersebut serta memerhatikan keadaan sekitar ladang. Dia turut bersahabat dengan Shaun.
 Shirley, bebiri betina yang berbadan besar dan berbulu tebal. Ia juga kuat makan.
 Timmy, anak biri-biri sepupu Shaun yang masih keanakan. Ia ada induk yang sangat merisaukannya sehingga menangis jika Timmy menghilang.
 Nuts, seekor bebiri yang berupa lain dengan mata dan hidung berbeza 
 Hazel, seekor bebiri betina yang cepat terperanjat
 The Naughty Pigs -  tiga ekor babi yang duduk di kandang berhampiran ladang yang sering membuli kawanan bebiri.
 Pidsley - kucing kesayangan si petani.

Media sempalan 
Filem cetera
 Shaun the Sheep Movie (2015).
 A Shaun the Sheep Movie: Farmageddon (2019)

Televisyen
 Shaun the Sheep: The Farmer's Llamas, telefilem ditayangkan masa Krismas tahun sama
 Timmy Time, - siri sempalan mengisahkan watak sepupu Shaun untuk tontonan anak-anak lebih berusia muda

Rujukan

Pautan luar
 
Official website
Aardman Animation official website
BBC Press release (animation series)

Siri televisyen British
Siri televisyen 2000-an
Siri televisyen 2010-an